cyanic-selkie/wikianc huggingface dataset:
Έμβλημα του Θιβέτ
Παραμένει επίσημη σφραγίδα της Κεντρικής Κυβέρνησης του Θιβέτ, που είναι εξόριστη στην Ινδία, με έδρα την Νταραμσάλα. Ως σύμβολο του κινήματος για την ανεξαρτησία του Θιβέτ, έχει απαγορευτεί στη Λαϊκή Δημοκρατία Κίνας και αυτό καλύπτει και τη Λάσα, όπως επίσης και τις υπόλοιπες περιοχές του Θιβέτ. Συχνά απαντάται εκτυπωμένο σε ασπρόμαυρα και ερυθρόλευκα χρώματα, εναλλακτικά.
Παραπομπές
Κατηγορία:Θιβέτ Θιβετ
Κώστας Κροντηράς
Ο Κώστας Κροντηράς (Νοέμβριος 1903 – 10 Μαρτίου 1983) ήταν σπουδαίος Έλληνας λογοτέχνης και σκηνοθέτης του θεάτρου και του ραδιοφώνου.
Βιογραφία
Γεννήθηκε στην Αθήνα τον Νοέμβριο του 1903. Σπούδασε νομικά στο Πανεπιστήμιο Αθηνών και υποκριτική στη Δραματική Σχολή του Ελληνικού Ωδείου. Αν και υπήρξε Λυκειάρχης τελικά ασχολήθηκε ιδιαίτερα με το θέατρο. Αρχικά συμμετείχε στο "Θέατρο Τέχνης" του Σπύρου Μελά, όπου και εμφανίσθηκε σε σημαντικούς ρόλους στο θέατρο "Αθήναιον" και στο Βασιλικό Θέατρο.
Το 1926 ανέλαβε τη διεύθυνση της Σχολής Μεταξά και από το 1936 επιδόθηκε στη ραδιοφωνική σκηνοθεσία, αρχικά στο Ραδιοφωνικό Σταθμό Αθηνών και αργότερα στην ΕΡΤ και ΥΕΝΕΔ. Σκηνοθέτησε εκατοντάδες ραδιοφωνικά έργα όλων των ειδών από τραγωδία ελληνική και ξένη μέχρι επιθεώρηση. Διασκεύασε και σκηνοθέτησε πλήθος ιστορικών έργων μεταξύ των οποίων "Ρήγας Φεραίος", από το μυθιστόρημα οι "Μαυρόλυκοι", "Μεγάλη νύκτα" του Πέτρου Χάρη, "Το συμπόσιο των 7 Σοφών" του Πλούταρχου κ.ά. Διετέλεσε επίσης καθηγητής υποκριτικής σε πολλές Σχολές και διευθυντής του Δραματολογίου στην ΕΡΤ. Έγραψε επίσης πολλά θεατρικά έργα όπως: "Η Κυρία κάνει σπορ", που έλαβε βραβείο Σαββίδειου διαγωνισμού, "Σύζυγοι Νο 2", "Μάσκες" κ.ά., καθώς και ιστορικά δοκίμια όπως "Ο Βυζαντινός ιππόδρομος", "Η Φιλική Εταιρία", "Η εκπαίδευση στην αρχαία Αθήνα" κ.ά.
Μαζί με την Αντιγόνη Μεταξά, σύζυγό του, συνέγραψε την τρίτομη "Εγκυκλοπαίδεια της Ελληνικής Μυθολογίας", "Το Μικρό μου Μυθολογικό Λεξικό" και το "Συμπόσιο των 7 Σοφών". Επίσης μετέφρασε και διασκεύασε την "Ιλιάδα", "Οδύσσεια", "Παγκόσμια Ιστορία", "Ριχάρδος ο Λεοντόκαρδος" κ.ά. ενώ συμπλήρωσε και τη σχολική πεντάτομη "Εγκυκλοπαίδεια του Παιδιού" της συζύγου του.
Ο Κώστας Κροντηράς υπήρξε Πρόεδρος της Εταιρίας Ελλήνων Συγγραφέων και Σκηνοθετών Ραδιοφώνου, μέλος της Εταιρίας Ελλήνων Θεατρικών Συγγραφέων καθώς και της Εφορείας Θεατρικού Μουσείου. Μιλούσε επίσης γαλλικά και αγγλικά και ήταν μόνιμος κάτοικος Αθηνών (περιοχής Χίλτον). Πέθανε στις 10 Μαρτίου του 1983.
Παραπομπές
Κατηγορία:Έλληνες σκηνοθέτες Κατηγορία:Έλληνες θεατρικοί συγγραφείς Κατηγορία:Έλληνες συγγραφείς Κατηγορία:Έλληνες μεταφραστές Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Σαντούρτσι
Το Σαντούρτσι (επίσημη μορφή, στα βασκικά: Santurtzi, ισπανικά: Santurce, Σαντούρθε) είναι πόλη και δήμος της μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Παραδοσιακά λειτουργούσε ως αλιευτικός λιμένας και τόπος παραθερισμού, εντούτοις τόσο αυτή όσο και οι υπόλοιπες κωμοπόλεις της ευρύτερης περιοχής του Μπιλμπάο γνώρισε μια σημαντική αύξηση του πληθυσμού της με την εγκατάσταση χιλιάδων μεταναστών τόσο κατά το τελευταίο τρίτο του 19ου αιώνα όσο και κατά τις δεκαετίες 1960 και 1970 ως αποτέλεσμα της υψηλής ζήτησης εργατών από τις ντόπιες βιομηχανίες (επικεντρωμένες κυρίως στον τομέα της ναυπηγικής) που έπαψε με τον αποβιομηχανισμό των τελών του 20ού αιώνα. Επίσης, η ευρύτερη περιοχή του Σαντούρτσι διαχρονικά και ήδη από την εποχή των Ρωμαίων ήταν γνωστή για την εκμετάλλευση των ορυχείων σιδήρου που εξαντλήθηκαν στα μέσα του 20ού αιώνα.
Παραπομπές
Κατηγορία:Πόλεις της Βισκαΐας
Πρώτος Μερσέν
Στα μαθηματικά πρώτος Μερσέν ονομάζεται ένας πρώτος αριθμός της μορφής 2^p-1. Ο νιοστός πρώτος αυτής της μορφής συμβολίζεται με M_{\nu}. Οι αριθμοί αυτοί ονομάστηκαν έτσι προς τιμήν του Γάλλου θεολόγου και μαθηματικού Μαρέν Μερσέν. Σήμερα ο μεγαλύτερος γνωστός πρώτος αριθμός είναι πρώτος Μερσέν και είναι ο 282589933 − 1, ο οποίος έχει 24.862.048 ψηφία. Βρέθηκε τον Δεκέμβριο του 2018 από το Great Internet Mersenne Prime Search (GIMPS).
Ο δεύτερος μεγαλύτερος γνωστός πρώτος αριθμός, και μόλις ο 50ος «πρώτος αριθμός Μερσέν» που γνωρίζουν οι μαθηματικοί μέχρι σήμερα, είναι ο M77232917 ως . Η πλήρης μορφή του αποτελείται από 23.249.425 ψηφία. Ο τρίτος μεγαλύτερος πρώτος (Μ74207281) βρέθηκε από υπολογιστή του καθηγητή Κέρτις Κούπερ στο Πανεπιστήμιο του Κεντρικού Μιζούρι ( Ιανουάριος 2016 ). Ο Κούπερ κατείχε και το προηγούμενο ρεκόρ ο οποίος βρέθηκε στις 25 Ιανουαρίου 2013 ). Ανακαλύφθηκε χάρη στο πρόγραμμα GIMPS.
Αναφορές
Κατηγορία:Θεωρία αριθμών
Κόνι Μπουθ
Η Κόνι Μπουθ (γεννημένη στις 2 Δεκεμβρίου 1940 ) είναι Αμερικανίδα ηθοποιός και συγγραφέας. Έχει εμφανιστεί σε πολλά βρετανικά τηλεοπτικά προγράμματα και ταινίες, συμπεριλαμβανομένου του ρόλου της ως Πόλι Σέρμαν στο Ένα τρελό, τρελό ξενοδοχείο του BBC Two, το οποίο έγραφε μαζί με τον τότε σύζυγό της Τζον Κλιζ. Το 1995 σταμάτησε την υποκριτική και εργάστηκε ως ψυχοθεραπεύτρια μέχρι τη συνταξιοδότησή της.
Τα πρώτα χρόνια
Η Μπουθ γεννήθηκε στην Ιντιανάπολις της Ιντιάνα, στις 2 Δεκεμβρίου 1940. Ο πατέρας της ήταν χρηματιστής της Γουόλ Στριτ και η μητέρα της ηθοποιός. Η οικογένεια μετακόμισε αργότερα στην Πολιτεία της Νέας Υόρκης. Η Μπουθ μπήκε στην υποκριτική και εργάστηκε ως αντικαταστάτρια στο Μπρόντγουεϊ και ως σερβιτόρα. Γνώρισε τον Τζον Κλιζ ενώ δούλευε στη Νέα Υόρκη. Παντρεύτηκαν στις 20 Φεβρουαρίου 1968.
Υποκριτική καριέρα
Η Μπουθ και η Κλιζ συνέγραψαν και συμπρωταγωνίστησαν στο Ένα τρελό, τρελό ξενοδοχείο (1975 και 1979), όπου εκείνη έπαιζε τη σερβιτόρα και καμαριέρα Πόλι. Επί τριάντα χρόνια η Μπουθ αρνιόταν να μιλήσει για την εκπομπή μέχρι που συμφώνησε να συμμετάσχει σε ένα ντοκιμαντέρ για τη σειρά για το ψηφιακό κανάλι Gold το 2009.
Η Μπουθ έπαιξε διάφορους ρόλους στη βρετανική τηλεόραση, όπως τη Σόφι στο Dickens of London (1976), την κυρία Έρολ σε μια μεταφορά του BBC του Ο μικρός λόρδος (1980) και τη Μαρτς σε μια δραματοποίηση του The Buccaneers (1995) της Ίντιθ Γουόρτον. Πρωταγωνίστησε επίσης σε ένα δράμα με τίτλο The Story of Ruth (1981), στο οποίο έπαιξε τη σχιζοφρενή κόρη ενός κακοποιητικού πατέρα, ρόλος για τον οποίο έλαβε την αναγνώριση των κριτικών.
Η Μπουθ είχε επίσης θεατρική καριέρα, κυρίως στο θέατρο του Λονδίνου, εμφανιζόμενη σε 10 παραγωγές από τα μέσα της δεκαετίας του 1970 έως τα μέσα της δεκαετίας του 1990.
Ψυχοθεραπευτική
Η Μπουθ τερμάτισε την καριέρα της ως ηθοποιός το 1995. Αφού σπούδασε για πέντε χρόνια στο Πανεπιστήμιο του Λονδίνου, ξεκίνησε καριέρα ψυχοθεραπεύτριας.
Προσωπική ζωή
Το 1971, η Μπουθ και ο Κλιζ απέκτησαν μια κόρη, τη Σίνθια, που εμφανίστηκε δίπλα στον πατέρα της στις ταινίες Ένα ψάρι που το έλεγαν Γουάντα και Τρομερά πλάσματα. Η Μπουθ και ο Κλιζ χώρισαν το 1978. Με τον Κλιζ, η Μπουθ έγραψε τα σενάρια και συμπρωταγωνίστησε και στις δύο σειρές του Ένα τρελό, τρελό ξενοδοχείο, αν και οι δυο τους είχαν χωρίσει πριν ολοκληρωθεί και προβληθεί η δεύτερη σειρά. Η κόρη της Μπουθ, Σίνθια, παντρεύτηκε τον σεναριογράφο Εντ Σόλομον το 1995.
Η Μπουθ παντρεύτηκε τον Τζον Λαρ, συγγραφέα και πρώην κριτικό θεάτρου του περιοδικού The New Yorker, το 2000. Ζουν στο βόρειο Λονδίνο.
Εξωτερικοί σύνδεσμοι
Κατηγορία:Αμερικανίδες ηθοποιοί τηλεόρασης
1616
Η τρέχουσα σελίδα αφορά το έτος 1617 κατά το Γρηγοριανό ημερολόγιο
Θάνατοι
Κατηγορία:Έτη
Ραφαέλλο Μποττιτσίνι
μικρογραφία|300x300εσ| Γέννηση με τους Αγίους Μαρτίνο και Βαρβάρα, 1512 Αγία Πετρούπολη, [[Ερμιτάζ|Μουσείο Ερμιτάζ]] Ο Ραφαέλλο Μποττιτσίνι (Raffaello Botticini, 1474 – μετά το 1520) ήταν Ιταλός αναγεννησιακός ζωγράφος που δραστηριοποιήθηκε στη Φλωρεντία και τα περίχωρά της.
Ο Ραφαέλλο εκπαιδεύτηκε από τον πατέρα του, τον περισσότερο διάσημο Φραντσέσκο Μποττιτσίνι, του οποίου το εργαστήριο κληρονόμησε. Το Σκηνή του Μυστηρίου για την κολλεγιακή εκκλησία του Αγίου Ανδρέα στο Έμπολι, που παραγγέλθηκε στον Φραντσέσκο το 1484, παραδόθηκε το 1491 και ολοκληρώθηκε από τον Ραφαέλλο το 1504. Αυτός ο πίνακας βρίσκεται σήμερα στο γειτονικό μουσείο της εκκλησίας. Ο Ραφαέλλο ζωγράφισε και άλλες εικόνες για διάφορες εκκλησίες στο Έμπολι, όπως δύο πάνελ του Αγίου Ιερώνυμου και του Αγίου Σεβαστιανού με ημερομηνία 1500 (τώρα επίσης στο κολλεγιακό μουσείο) και ένα ρετάμπλ της Πιετά (1508) για το εκκλησάκι του "Compagnia della Veste Nera", που καταστράφηκε το 1944. Αυτά τα πάνελ δείχνουν την ισχυρή επιρροή του πατέρα του Ραφαέλλο καθώς και του Ντομένικο Γκιρλαντάιο και των μαθητών του, Μπαστιάνο Μαϊνάρντ ι και Φραντσέσκο Γκρανάτσ ι (Francesco Granacci).
Ο Ραφαέλλο απεβίωσε σε άγνωστη χρονολογία, αλλά μετά το 1520.
Βιβλιογραφικές αναφορές
Κατηγορία:Ιταλοί ζωγράφοι
Μπέτο (Πορτογάλος ποδοσφαιριστής, γεννημένος το 1976)
Ο Ρομπέρτο Λουίς Γκασπάρ ντε Ντέους Σεβέρο, (γεννήθηκε 3 Μαΐου 1976), γνωστός ως Μπέτο, είναι Πορτογάλος πρώην ποδοσφαιριστής, ο οποίος αγωνιζόταν κυρίως ως κεντρικός αμυντικός.
Πέρασε το μεγαλύτερο μέρος της επαγγελματικής του καριέρας αγωνιζόμενος με τα χρώματα της Σπόρτινγκ (δέκα σεζόν, περισσότερες από 300 επίσημες συμμετοχές και πέντε τίτλοι σε συλλογικό επίπεδο), ενώ αγωνίστηκε, επίσης, στη Γαλλία και την Ισπανία, όπου και αγωνίστηκε με τα χρώματα της Ρεκρεατίβο δε Ουέλβα για διάστημα τριών σεζόν.
Ο Μπέτο αγωνίστηκε σε διεθνές επίπεδο με την Εθνική Πορτογαλίας, με την οποία και συμμετείχε στο Παγκόσμιο Κύπελλο του 2002, καθώς και σε δύο ευρωπαϊκά πρωταθλήματα, πραγματοποιώντας, συνολικά, 31 διεθνείς συμμετοχές.
Σπόρτινγκ
Ο Μπέτο κατέκτησε δύο φορές το εθνικό πρωτάθλημα, το 2000 και το 2002, πετυχαίνοντας το νταμπλ στη διάρκεια της τελευταίας αυτής σεζόν. Κατά τη διάρκεια της δεκαετούς παρουσίας του με τους Λέοντες, κατάφερε να πετύχει τουλάχιστον ένα τέρμα ανά σεζόν.
Ρεκρεατίβο
Έπειτα από επιδείνωση των σχέσεών του με τον προπονητή του συλλόγου, Πάουλο Μπέντο, τον Ιανουάριο του 2006, ο Μπέτο μεταγράφηκε στην ομάδα της γαλλικής Λιγκ 1, ΦΚ Ζιροντέν ντε Μπορντώ, έναντι ποσού της τάξεως του €1 εκατομμυρίου, ωστόσο αγωνίστηκε ελάχιστα κατά τη διάρκεια της πενταετούς παραμονής του στον γαλλικό σύλλογο. Κατά την ύστατη ημέρα της θερινής μεταγραφικής περιόδου του ιδίου έτους, παραχωρήθηκε ως δανεικός στην ομάδα της Πριμέρα Ντιβισιόν, Ρεκρεατίβο δε Ουέλβα.
Στις 1 Ιουλίου 2007, ο Μπέτο υπέγραψε μόνιμο συμβόλαιο διάρκειας τριών ετών με τον σύλλογο της Ανδαλουσίας. Έπειτα από δύο σταθερές σε απόδοση πρώτες σεζόν (πετυχαίνοντας από δύο τέρματα σε καθεμία εξ'αυτών, και αγωνιζόμενος μαζί με τους συμπατριώτες του Κάρλος Μαρτίνς και Σιλβέστρε Βαρέλα την σεζόν 2007-08 ), πραγματοποίησε μόλις τρεις συμμετοχές στη διάρκεια της τελευταίας σεζόν του, λόγω επαναλαμβανόμενων τραυματισμών του, ενώ η Ρεκρεατίβο τελικώς ολοκλήρωσε τη σεζόν βρισκόμενη στην τελευταία θέση της βαθμολογικής κατάταξης του πρωταθλήματος.
Απόσυρση
Έπειτα από την ολοκλήρωση του συμβολαίου του με τη Ρεκρεατίβο, ο, τότε, 33 ετών Μπέτο υπέγραψε συμβόλαιο διάρκειας ενός έτους με την ΚΦ Ος Μπελενένσες, τον Αύγουστο του 2009. Ωστόσο, όπως είχε συμβεί και με τις αμέσως προηγούμενες σεζόν του, η πρώτη σεζόν του σημαδεύτηκε από συνεχόμενους τραυματισμούς, ενώ η ομάδα της πορτογαλικής πρωτεύουσας υποβιβάστηκε με το πέρας αυτής.
Στα τέλη Ιανουαρίου του 2011, σε ηλικία σχεδόν 35 ετών, ο Μπέτο επέστρεψε στην Ισπανία, όπου και υπέγραψε σύντομης διάρκειας συμβόλαιο με την ΟΝ Αλθίρα, ομάδα της τρίτης κατηγορίας. Στον σύλλογο, αντάμωσε εκ νέου με τον πρώην συμπαίκτη του στη Σπόρτινγκ, Λουίς Λουρένσο, ενώ και οι δύο τους έμειναν ελεύθεροι συμβολαίου τον Ιούνιο του ιδίου έτους, έπειτα από τον υποβιβασμό της ομάδας, με τον ίδιο τον Μπέτο να έχει πραγματοποιήσει, συνολικά, τρεις επίσημες συμμετοχές.
Ο Μπέτο επέστρεψε στον σύλλογο της Σπόρτινγκ τον Αύγουστο του 2011, όπου και προσελήφθη ως διευθυντής εξωτερικών δημοσίων σχέσεων.
Διεθνής Καριέρα
Ο Μπέτο πραγματοποίησε το διεθνές ντεμπούτο του στις 6 Σεπτεμβρίου 1997, σε μια εκτός έδρας ισόπαλη αναμέτρηση, στο Βερολίνο, με σκορ 1-1 απέναντι στη Γερμανία για τα προκριματικά του Παγκοσμίου Κυπέλλου του 1998. Στη συνέχεια, ήταν στέλεχος των αποστολών της εθνικής ομάδας της χώρας οι οποίες συμμετείχαν στο Παγκόσμιο Κύπελλο του 2002 - όπου και πέτυχε τέρμα σε αναμέτρηση με αντίπαλο τις ΗΠΑ, όπου η εθνική ομάδα του ηττήθηκε με τελικό σκορ 2-3 και αποκλείστηκε από τη φάση των ομίλων της διοργάνωσης (ο ίδιος αγωνίστηκε στη συγκεκριμένη διοργάνωση ως αριστερός αμυντικός) - και στα Ευρωπαϊκά Πρωταθλήματα του 2000 και του 2004.
Εξωτερικοί Σύνδεσμοι
Κατηγορία:Πορτογάλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές ΚΦ Ουνιάο ντε Λάμας Κατηγορία:Ποδοσφαιριστές ΣΚ Καμπομαϊορένσε Κατηγορία:Ποδοσφαιριστές ΚΦ Ος Μπελενένσες Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεκρεατίβο Ουέλβα Κατηγορία:Ποδοσφαιριστές ΟΝ Αλθίρα Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές στους Θερινούς Ολυμπιακούς Αγώνες 1996 Κατηγορία:Ποδοσφαιριστές ολυμπιακής ομάδας Πορτογαλίας
Κύπελλο Ισπανίας ποδοσφαίρου ανδρών 1914
Δεύτερο σκέλος
Η Εσπανιόλ Βαρκελόνης νικάει 2–1 στο σύνολο
Τελικός
Κυπελλο Ανδρων 1914 Κατηγορία:Εγχώρια ποδοσφαιρικά κύπελλα 1914
Λυνάς (Ερώ)
Το Λυνάς (γαλλικά: Lunas, οξιτανικά: Lunaç) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Λυνασιέν (γαλλικά: Lunassiens).
Εξωτερικοί σύνδεσμοι
Κατηγορία:Κοινότητες του Ερώ
Αγία Ειρήνη (αποσαφήνιση)
Το όνομα Αγία Ειρήνη μπορεί να αναφέρεται στην Αγία Ειρήνη (μεγαλομάρτυς), αγία της Χριστιανικής εκκλησίας, αλλά και στα τοπωνύμια:
Και στη Κύπρο
Κατηγορία:Αποσαφηνίσεις ελληνικών τοπωνυμίων
Φυλή (αποσαφήνιση)
Φυλή είναι ένα σύνολο ανθρώπων με κοινή καταγωγή και χαρακτηριστικά. Ομοίως, στην κτηνοτροφία, φυλή ονομάζεται μια ομάδα ζώων με κοινά μορφολογικά και φυσιολογικά χαρακτηριστικά.
Με την ονομασία αυτή είναι γνωστή:
1617
Η τρέχουσα σελίδα αφορά το έτος 1617 κατά το Γρηγοριανό ημερολόγιο
Θάνατοι
Κατηγορία:Έτη
Χάρτες Άνδρου
Οι Χάρτες είναι ένα χωριό στην Άνδρο σε υψόμετρο 130 μ. και σε πληθυσμό 42 κατοίκων. Απέχει από το Γαύριο 13 χλμ. και από τη Χώρα 45 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας.
Πηγές
Κατηγορία:Χωριά της Άνδρου
Πανελλήνιο πρωτάθλημα στίβου ανδρών 1975
Το 61ο Πανελλήνιο πρωτάθλημα στίβου ανδρών 1975 διεξήχθη από τις 27 ως τις 29 Ιουνίου 1975 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1975. Πρωταθλητής αναδείχθηκε ο Ηρακλής Θεσσαλονίκης για πρώτη φορά στην ιστορία του, σπάζοντας το εικοσαετές σερί πρωταθλημάτων του Παναθηναϊκού.
Χρονικό των αγώνων
Στους αγώνες μετείχαν 560 αθλητές σωματείων από όλη την Ελλάδα και την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 9 Απριλίου, στην κλασική διαδρομή, με διεθνή συμμετοχή. Αντίθετα τα 20.000μ βάδην και το δέκαθλο διεξήχθησαν το τριήμερο των πανελληνίων αγώνων. Για μια ακόμη φορά υπήρχαν στο πρόγραμμα τα "αρχαία" γραφικά αγωνίσματα της λιθοβολίας και ελληνικής δισκοβολίας.
Ο "μόνιμος" πρωταθλητής Παναθηναϊκός' αυτή τη χρονιά δεν τα κατάφερε. Στους αγώνες εμφανίστηκαν πολύ δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις, οι οποίοι συγκέντρωσαν πολλούς βαθμούς. Στη μάχη της βαθμολογίας επικράτησε τελικά ο Ηρακλής Θεσσαλονίκης, για πρώτη φορά στην ιστορία του, με έξι βαθμούς διαφορά από τον δεύτερο Γ.Σ. Ευαγόρα Κύπρου και τον τρίτο Παναθηναϊκό (που υστερούσε σε πρώτες νίκες του Ευαγόρα). Την καλύτερη θέση μεταξύ των επαρχιακών συλλόγων (12η) κατέλαβε ο Α.Ο. Δράμας με 13 β.
Βαθμολογία
* Βαθμολογήθηκαν συνολικά 35 σωματεία.
Ζακ-Εντουάρ Αλεξίς
Ο Ζακ-Εντουάρ Αλεξίς (Jacques-Édouard Alexis, 21 Σεπτεμβρίου 1947) είναι πολιτικός και χρημάτισε πρωθυπουργός της Αϊτής από το 1999 ως το 2001 και επίσης από το 2006 ως το 2008.
Βιογραφία
Γεννήθηκε στο Γκονάιβες στις 21 Σεπτεμβρίου του 1947. Έκανε σπουδές Αγρονομικής και Κτηνιατρικής στο Κρατικό Πανεπιστήμιο της χώρας του. Υπήρξε πρώτος πρύτανης του Πανεπιστημίου της Κουίσκεγια, την περίοδο 1990-1995.
Πρωθυπουργίες
Χρημάτισε Υπουργός Εθνικής Παιδείας και επί θεμάτων Νεολαίας και Αθλητισμού. Ήταν Πρωθυπουργός από τις 26 Μαρτίου του 1999 ως τις 7 Φεβρουαρίου του 2001. Το 2001 τον διαδέχθηκε ο Ζαν Μ. Σερεστάλ. Διορίστηκε ξανά στην πρωθυπουργία από τον Πρόεδρο Ρενέ Πρεβάλ στις 21 Μαΐου του 2006. Ο ίδιος και η κυβέρνησή του ορκίστηκαν στις 9 Ιουνίου του 2006. Το κυβερνητικό σχήμα αποτελείται από υπουργούς προερχόμενους από έξι συνολικά κόμματα, μεταξύ των οποίων το κόμμα Lespwa του Ρενέ Πρεβάλ και το Fanmi Lavalas του Ζαν-Μπερτράντ Αριστίντ.
Την άνοιξη του 2008 η κυβέρνησή του ήρθε αντιμέτωπη με ταραχές που ξέσπασαν αναφορικά με τις υψηλές τιμές σε βασικά είδη διατροφής. Επισήμως σκοτώθηκαν πέντε άτομα. Στις 12 Απριλίου του 2008 η Γερουσία με 16 ψήφους υπέρ ψήφισε υπέρ της αποπομπής του Αλεξίς.
Παραπομπές
Αλεξίς
Immortal Megamix
Το Immortal Megamix: Can You Feel It/Don't Stop 'til You Get Enough/Billie Jean/Black or White (Immortal Version)  είναι το πρώτο single από τον μετά θάνατον remix άλμπουμ του Μάικλ Τζάκσον, Immortal, το οποίο κυκλοφόρησε την 1η Νοεμβρίου 2011.
Προϊστορία και κυκλοφορία
Τον Οκτώβριο του 2011, η Sony Music Entertainment ανακοίνωσε ότι το σάουντρακ για το σόου του Cirque du Soleil, Michael Jackson: The Immortal World Tour, ονομάζεται Immortal.
Το Immortal Megamix έγινε το πρώτο κομμάτι από το άλμπουμ, το οποίο είχε συντεθεί από τέσσερα μεγάλα τραγούδια του Τζάκσον - τα Can You Feel It, Don't Stop 'til You Get Enough, Billie Jean και Black or White. Μια edited version εμφανίστηκε στο AolMusic στις 31 Οκτωβρίου 2011. Μετά την πρεμιέρα στο AOL, το τραγούδι έγινε διαθέσιμο στο www.MichaelJackson.com και στη σελίδα του Τζάκσον στο Facebook. Την 1η Νοεμβρίου 2011, ολόκληρο το κομμάτι έγινε διαθέσιμο ως digital single στα iTunes και στο amazon.com στην Ευρωπαϊκή Ένωση, στις ΗΠΑ, στη Νέα Ζηλανδία και στην Αυστραλία.
Κριτικές
Το τραγούδι έλαβε ανάμεικτες κριτικές. Ο Σκοτ Σχέτλερ, της Popcrash, είπε ότι τα αρχικά τραγούδια «έμειναν ανέπαφα σε αυτό το remix με λίγους ελαφριούς μουσικούς καλλωπισμούς, όπως το ''Michael! Michael! στο Billie Jean, και παρά το γεγονός ότι τα άλλα mixes όπως το HIStory Megamix'', που εμφανίστηκε μετά το διπλό άλμπουμ του 1995, ήταν καλύτερα, με τον θρύλο του (Μάικλ Τζάκσον) μουσικού χρυσού, ήταν κάπως αδύνατο να δημιουργήσει ένα κακό mix». Ο Μπιλ Λαμπ, του About.com, είπε, «όλα τα τέσσερα κομμάτια του megamix ακούγονται εκπληκτικά πρόσφατα και σύγχρονα». Ο Τζίλλιαν Μαπς, από το περιοδικό Billboard, είπε, αυτό το single ήταν «γεμάτο από στόμφα και ένδοξα τραγούδια για κέντρα διασκέδασης», αλλά «ξεκινά με ένα ήχο τύμπανου που φαίνεται περίεργος στα κλασσικά του Τζάκσον», με το τραγούδι «να έχει σκοπό να σας κουνήσει».
Εξωτερικοί σύνδεσμοι
Κατηγορία:Τραγούδια του Μάικλ Τζάκσον Κατηγορία:Singles του 2011
Άλεξ Χόνολντ
Ο '''Αλεξάντερ Τζ. Χόνολντ''' (γεν. 17 Αυγούστου, 1985) είναι Αμερικανός αναρριχητής ιδιαίτερα γνωστός για τις ελεύθερες μοναχικές αναβάσεις του σε μεγάλους τοίχους. Έχει σπάσει αρκετά ρεκόρ ταχύτητας, στο γνωστό Τριπλό στέμμα του Γιοσέμιτι, με 18 ώρες και 50 λεπτά συνδέοντας το Γουότκινς, τη Μύτη και τη Νοτιοδυτική όψη του Χαλφ Ντομ. . Ο ίδιος και ο Χανς Φλοράιν είναι οι κάτοχοι του ρεκός για τη Μύτη με χρόνο of 2:23:51. Ο Χόνολντ αναφέρει ότι αρέσκεται στους μεγάλους τοίχους, δηλαδή τις μεγάλες διαδρομές και ότι προσπαθεί να τις ολοκληρώνει γρήγορα
Βίος
Ο Χόνολντ γεννήθηκε στο Σακραμέντο. Ξεκίνησε την αναρρίχηση σε ηλικία 11 ετών. Μετά τις σπουδές του στο λύκειο Μίρα Λόμα γράφτηκε στο Πανεπιστήμιο της Καλιφόρνιας, Μπέρκλεϋ για να μελετήσει μηχανική. Ωστόσο, στην ηλικία των 19, εγκατέλειψε τη σχολή και αφιερώθηκε πλήρως στην αναρρίχηση. Το χρονικό διάστημα ανάμεσα στις αναρριχήσεις του το εκμεταλεύεται για να διατηρείται σε καλή φυσική κατάσταση. Ο Χόνολντ ζει στο τροχόσπιτό του, προκειμένου να ακολουθεί τον καιρό και να αναρριχάται στο μεγαλύτερο μέρος του χρόνου. Παρόλο που προτιμά τους μεγάλους τοίχους και την αθλητική αναρρίχηση, ανταποκρίνεται σεοποιοδήποτε κάλεσμα εμπεριέχει ακραίες συνθήκες. Αγαπημένη του περιοχή είναι το Γιοσέμιτι εξαιτίας των εντυπωσιακών τοίχων του και των καλών καιρικών συνθηκών. Τον Χόνολντ εμπνέουν οι μεγάλοι αναρριχητές όπως ο Πήτερ Κροφτ, Τζον Μπάτσαρ και Τόμυ Κάλντγουελ, όπως επίσης η απλότητα και η ομορφιά του Ελ Καπιτάν.
Το 2010, ο Χόνολντ τιμήθηκε με το "Χρυσό Πιτόν" (καρφί ορειβασίας) για τα αναρριχητικά του επιτεύγματα Η δημοσιογράφος Λάρα Λόγκαν πήρε συνέντευξη από τον Χόνολντ Honnold για μια ωριαία εκπομπή του CBS, που βγήκε στον αέρα στις 2 Οκτωβρίου του 2011. Τον Νοέμβριο του 2011, ο Χόνολντ και ο Χανς Φλοράιν έχασαν το ρεκόρ για τη Μύτη στο Ελ Καπιτάν μόλις για 45 δευτερόλεπτα με χρόνο 2:37. . Στις 17 Ιουνίου 2012, οι δύο αναρριχητές έκαναν ρεκόρ με 2:23:46 στην ίδια διαδρομή. Ο Χόνολντ είναι ένθερμος αναγνώστης κλασικής λογοτεχνίας, περιβαλλοντικών και οικονομικών θεμάτων και δηλώνει μαχόμενος αθεϊστής
1618
Η τρέχουσα σελίδα αφορά το έτος 1618 κατά το Γρηγοριανό ημερολόγιο
Θάνατοι
Κατηγορία:Έτη
Πρόεδρος του Αζερμπαϊτζάν
Η χώρα του Αζερμπαϊτζάν είναι μια ημιπροεδρική δημοκρατία, με τον Πρόεδρο του Αζερμπαϊτζάν ως το αρχηγό του κράτους και τον Πρωθυπουργό ως επικεφαλής της κυβέρνησης. Ο σημερινός Πρόεδρος του Αζερμπαϊτζάν είναι ο Ιλχάμ Αλίεφ.
Το Σύνταγμα του Αζερμπαϊτζάν αναφέρει ότι ο πρόεδρος είναι ο κάτοχος της εκτελεστικής εξουσίας, αρχηγός των ενόπλων δυνάμεων, αντιπρόσωπος του Αζερμπαϊτζάν εντός και εκτός της χώρας, ενώ προστατεύεται με άσυλο από τυχόν ποινική δίωξη. Ο πρόεδρος κυβερνά μαζί με τη συμβουλευτική ομάδα του, που αποτελείται από γραμματείς και υπουργούς.
Η λίστα των στρατιωτικών συμβούλων του προέδρου περιλαμβάνει τον Γιασάρ Ντεμιρμπουλάκ (1992-1994), τον Νουραντίν Σαντίκοφ (1993-1999), τον Τοφίγκ Αγκαχουσεΐνοφ (1997-2002) και τον Βαχίντ Αλίεφ (από τον Απρίλιο του 2002).
Μεταξύ των οργανισμών που υπάγονται απευθείας στον πρόεδρο είναι η Υπηρεσία Ειδικής Κρατικής Υπηρεσίας.
Εκλογική διαδικασία
Κάθε υποψήφιος για το γραφείο του προέδρου πρέπει να είναι πολίτης του Αζερμπαϊτζάν, τουλάχιστον 35 ετών και να είναι μόνιμος κάτοικος στο Αζερμπαϊτζάν για τουλάχιστον 5 χρόνια.
Η εκλογή του προέδρου ρυθμίζεται κυρίως από τον προεδρικό εκλογικό νόμο και τις βασικές εγγυήσεις περί των εκλογικών δικαιωμάτων.
Κάθε πολιτική παράταξη στην Εθνοσυνέλευση έχει το δικαίωμα να προτείνει έναν υποψήφιο για τις προεδρικές εκλογές.
Σημαία
Η προεδρική σημαία είναι μια τετράγωνη έκδοση της σημαίας του Αζερμπαϊτζάν, που περιέχει στο κέντρο της το εθνόσημο του Αζερμπαϊτζάν. Κάποιες φορές χρησιμοποιείται στη σημαία ένα χρυσό πλαίσιο. Η σημαία χρησιμοποιείται στο εσωτερικό του γραφείου του προέδρου, σε άλλες κρατικές υπηρεσίες και στο όχημα του προέδρου όταν εκείνος το χρησιμοποιεί. Μια σημαία διαστάσεων 2:3 χρησιμοποιείται όταν ο πρόεδρος βρίσκεται στη θάλασσα. Δηλαδή, η σημαία είναι το πλέον χρησιμοποιούμενο σύμβολο για να δηλωθεί την παρουσία του προέδρου.
Εξουσίες και καθήκοντα
Ως εγγυητής του συντάγματος και ολόκληρου του συστήματος του συνταγματικού δικαίου, ο πρόεδρος διασφαλίζει ότι οι νόμοι και οι κανονισμοί των συνιστωσών περιφερειών του Αζερμπαϊτζάν είναι σε πλήρη συμμόρφωση με το σύνταγμα της χώρας και τους ομοσπονδιακούς νόμους.
Ο πρόεδρος καλύπτεται με εκτεταμένα δικαιώματα για την εφαρμογή της εξωτερικής πολιτικής του κράτους. Καθορίζει τις θέσεις του Αζερμπαϊτζάν στις διεθνείς υποθέσεις και αντιπροσωπεύει το κράτος στις διεθνείς σχέσεις, διεξάγει διαπραγματεύσεις και υπογράφει συμφωνίες και συνθήκες.
Παραπομπές
Κατηγορία:Πολιτική του Αζερμπαϊτζάν
Πορτουγαλέτε
Το Πορτουγαλέτε (Portugalete) είναι πόλη και δήμος της επαρχίας μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Ιδρύθηκε το 1322 και λειτούργησε ως το κύριο σημείο εξαγωγής μαλλιού από την Καστίλη μέχρι τη σταδιακή άνοδο του γειτονικού Μπιλμπάο· όπως και οι υπόλοιπες κωμοπόλεις της ευρύτερης περιοχής του Μπιλμπάο, γνώρισε μια σημαντική αύξηση του πληθυσμού της με την εγκατάσταση χιλιάδων μεταναστών τόσο κατά το τελευταίο τρίτο του 19ου αιώνα όσο και κατά τις δεκαετίες 1960 και 1970 ως αποτέλεσμα της υψηλής ζήτησης εργατών από τις ντόπιες βιομηχανίες που έπαψε με τον αποβιομηχανισμό των τελών του 20ού αιώνα. Στα όριά του εντοπίζεται η κρεμαστή γέφυρα Μπισκάγια, Μνημείο Παγκόσμιας Κληρονομίας της Ουνέσκο. Το 2016 είχε 46,372 κατοίκους.
Ιβάν Ντορν
Ο Ιβάν Ολεξάντροβιτς (Εριόμιν) Ντορν (Ουκρανικά: Іва́н Олекса́ндрович (Єрьо́мін) Дорн), είναι Ρώσος και Ουκρανός τραγουδιστής.
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Ουκρανοί τραγουδιστές
Μέσα Χωριό Άνδρου
Το Μέσα Χωριό είναι χωριό στην Άνδρο σε υψόμετρο 60 μ. και με πληθυσμό 32 κατοίκων. Απέχει από τη Χώρα 3 χλμ. και από το Γαύριο 22 χλμ. Ανήκει στο δήμο Άνδρου.
Πηγές
Κατηγορία:Χωριά της Άνδρου
Πεζέν-λε-Μιν
Το Πεζέν-λε-Μιν (γαλλικά: Pézènes-les-Mines, οξιτανικά: Pesena de las Minas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Πεζενόλ (γαλλικά: Pézénols).
Εξωτερικοί σύνδεσμοι
Κατηγορία:Κοινότητες του Ερώ
NGC 4876
Ο NGC 4876 είναι ελλειπτικός γαλαξίας ο οποίος απέχει περίπου 325 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Γκιγιώμ Μπιγκουρντάν (Guillaume Bigourdan) στις 16 Μαΐου 1885 και ανήκει στο Σμήνος γαλαξιών της Κόμης.
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Κόμη Βερενίκης 4876 44658
Σχολή Κυρίτζη Καστορίας
Την πρώτη βιβλιογραφική αναφορά για την παιδεία στην Καστοριά μας την παρέχει ο Ματθαίος Παρανίκας στο Σχεδίασμά του που αναγνώσθηκε εις τον Ελληνικόν Φιλολογικόν Σύλλογον τον Ιούνιο του 1866 στην Κωνσταντινούπολη. «Εν Καστορία πατρίδι του φιλογενεστάτου Μανολάκη (1660 ακμ.) εικάζομεν, ότι συνέστη Σχολή κατά τα μέσα της ΙΖ΄ εκατοντ... υπ΄αυτού τούτου».
Ανάμεσα στους δασκάλους που κατά καιρούς δίδαξαν στην Καστοριά αναφέρεται και το όνομα του Κρητικού Γεράσιμου Παλλαδά, του κατόπιν Πατριάρχη Αλεξανδρείας (1688-1710). Ο Παλλαδάς, μη μπορώντας να επιστρέψει στην Κρήτη μετά την κατάκτησή της από τους Τούρκους (1669), πήγε στην Καστοριά που ήδη λειτουργούσε ελληνικό σχολείο πριν από το 1614, όπου φαίνεται να δίδαξε έως τα 1686.
Η ίδρυση της Σχολής Κυρίτζη
«Το Ανώτερον Σχολείο Κυρίτζη στεγάστηκε σε οίκημα πλησίον της πλατείας Ντολτσού 1710, ενώ η εκκλησιαστική Σχολή του Γεωργίου Καστοριώτη ήδη λειτουργούσε από το 1705 στη συνοικία Μουζεμβίκη, δυτικά του Ντολτσού. Αργότερα ως σχολείον φοίτησής του ο Παναγιώτης Παπαναούμ(1816-1821) αναφέρει το Ελληνικό Σχολείον του Νικολάου Πετρίτη επί της σημερινής οδού Παναγίας Φανερωμένης». thumb|right|176px|Ο [[Μεθόδιος Ανθρακίτης που δίδαξε στην Καστοριά από το 1705 έως το 1723.]]
Ο Μεθόδιος Ανθρακίτης στην ηλικία των σαράντα οκτώ ετών εγκαταλείπει τη Βενετία, όπου ήταν εφημέριος και λειτουργούσε στον Ορθόδοξο Ναό του Αγίου Γεωργίου κι έρχεται στην Καστοριά ως αναγνωρισμένος ήδη Λόγιος και Θεολόγος προσκεκλημένος από τον Γεώργιο Καστοριώτη ή Καστριώτη το 1708 για να διδάξει στην Εκκλησιαστική του Σχολή (των Ιερών Γραμμάτων, όπως ονομάζονταν τότε και λειτουργούσε  από το 1705) στη συνοικία του Αγίου Νικολάου Μουζεμβίκη.
Μόλις είχε τυπωθεί στο γνωστό τότε εκδοτικό οίκο των Γλυκήδων από τα Γιάννενα το τρίτο του βιβλίο μετά την Πνευματική Επίσκεψιν: Βοσκός Λογικών προβάτων. Για ένα άνθρωπο του πνευματικού αναστήματος του Ανθρακίτη μια εκκλησιαστική Σχολή περιορίζει κατά πολύ τον ορίζοντα της διδασκαλίας του. Έτσι δέχεται το 1710 πρόσκληση του Δημητρίου Κυρίτζη (πατρός) [συνέχισε ο γιος του Γεώργιος Κυρίτζης] να αναλάβει τη διεύθυνση και το κύριο διδακτικό έργο της μαθηματικής και ιδιαίτερα της φιλοσοφίας. Η Σχολή Κυρίτζη αποκτά φήμη και συρρέουν σπουδαστές από πολλά σημεία της ευρύτερης γεωγραφικής περιφέρειας και ιδίως από το Άγιον Όρος ακόμα και από τα Γιάννενα και το μακρινό Βουκουρέστι από όπου ο Μάρκος Πορφυρόπουλος στέλνει μαθητές του στην Καστοριά. Διδάσκεται η φιλοσοφία κατά τα ευρωπαϊκά πρότυπα και τα σύγχρονα μαθηματικά για πρώτη φορά εντός ελλαδικού χώρου. Μαθητές του στη σχολή Κυρίτζη υπήρξαν ο Μπαλάνος Βασιλόπουλος που δεν προτιμά την περίφημη Σχολή Γκιούμα στα Ιωάννινα, ο Καστοριανός Σεβαστός Λεοντιάδης, ο Παχώμιος που αργότερα γίνεται γνωστός στη Θεσσαλονίκη [...] Ακολουθώντας την παράδοση του Μανωλάκη Καστοριανού ο Δημήτριος και ο γιος του αργότερα Γεώργιος ανέλαβαν να χρηματοδοτούν και τρεις δασκάλους «έναν δια τα κοινά [στοιχειώδη] γράμματα, να πηγαίνει όποιον παιδί θέλει να μαθαίνει χωρίς πληρωμἠ, άλλον δάσκαλον της κυκλοπαιδείας δηλαδή γραμματικής, ρητορικής και λογικής και έτερον τρίτον δάσκαλον σοφόν και επιστήμονα φιλοσοφίας και θεολογίας. Και εκτός τούτων δίδεται εισόδημα να έχωσιν τροφήν δώδεκα άποροι μαθηταί».
«Βρήκα στη Σιάτιστα και την Καστοριά τον φιλόσοφο ιερομόναχο Μεθόδιο και άκουσα εκεί λογική και μαθηματικά»
Διδακτική Ύλη
Ο Μεθόδιος Ανθρακίτης είναι ο πρώτος που αποκλίνει από την επίσημη θέση της τότε Εκκλησίας, η φιλοσοφία στην υπηρεσία της Θεολογίας και ο πρώτος επίσης που αντικατέστησε την αρχαΐζουσα ως γλώσσα διδασκαλίας με τη δημώδη. Διδάσκει λογική και νεότερη Ευρωπαϊκή Φιλοσοφία, Καρτέσιο (Desecrates) και Μαλμπράνς (Malebranche). Αποβλέπει στην πνευματική κατάρτιση των ιερέων και πραγματοποιεί τολμηρές ανατοποθετήσεις στη χριστιανική ηθική συμπεριφορά. Δεν διστάζει να κρίνει με αυστηρότητα τη συμπεριφορά του κλήρου και με σκληρή γλώσσα επικρίνει την κατάχρηση του αφορισμού. Στον τίτλο του πρώτου του βιβλίου: Θεωρίαι Χριστιανικαί και ψυχοφελείς (sic) νουθεσίαι δεν αναφέρεται το όνομα τού συγγραφέα, αλλά το λεκτικό, διανέμεται δωρεάν: τοις ευσεβέσι Χριστιανοίς εις ψυχικήν ωφέλειαν.
Οι νεοτερικές του ιδέες τον έφεραν σε σύγκρουση με λόγιους της εποχής του και μερίδα του τότε αρτηριοσκληρωτικού εκκλησιαστικού κύκλου. Συνέβαλλε αποφασιστικά στον νέο προσανατολισμό της ελληνικής παιδείας του 18ου αιώνα. Διδάσκεται η φιλοσοφία κατά τα ευρωπαϊκά πρότυπα και τα σύγχρονα μαθηματικά για πρώτη φορά εντός ελλαδικού χώρου. Ορθώνεται στους αντίποδες του Κορυδαλλέα και των Φαναριωτών που δίδασκαν στην αρχαϊζουσα που δεν ήταν κατανοητή από το λαό παρά μονάχα στους «σπουδαίους». Ο Μανουήλ Γεδεών τον χαρακτηρίζει ως προδρομική φυσιογνωμία.
Ως αποτέλεσμα αυτών των συκοφαντικών φημών, η Σύνοδος του Πατριαρχείου Κωνσταντινουπόλεως διέταξε την απολογία του ενώπιόν της. Εξαιτίας αυτών των εξελίξεων ο Ανθρακίτης εγκαταλείπει την Καστοριά το 1719 για να μεταβεί στη Σιάτιστα, όπου πρόκειται να διδάξει για τα επόμενα δύο περίπου χρόνια. Μετά το 1725 φέρεται να διδάσκει στην Επιφάνιο Σχολή την οποία ήδη διευθύνει ο άλλοτε μαθητής του Μπαλάνος Βασιλόπουλος, όπου το πρόγραμμα της διδασκαλίας του περιλαμβάνει εκτός της περιπατητικής φιλοσοφίας, λογική, μεταφυσική και ηθική. Η ανάκληση της απαγόρευσης της διδασκαλικής του δραστηριότητας (1725) πραγματοποιήθηκε με τον όρο να διδάσκει την φιλοσοφία «κατά το σύστημα του Κορυδαλλέως...μηδεμίαν άλλην παράδοσιν ασυνήθους και ξένης φιλοσοσοφίας τολμήσαι όλως ποτέ» Τον ανακαινιστή Ανθρακίτη αντικαθιστά ο εξ Ιωαννίνων Αναστάσιος Βασιλόπουλος.
Αναφέρεται ακόμα ο καστοριανός Σεβαστός Λεοντιάδης (1724-1728), 1738 και μετά το 1746 ισοβίως. Από το 1765-1770 σχολαρχεί ο Θωμάς Μανδακάσης ιατροφιλόσοφος που μαθήτευσε στον Ευγένιο Βούλγαρη στη Κοζάνη και στη συνέχεια ο Καστοριανός Θωμάς Οικονόμος μαθητής του Αμφιλοχίου Παρασκευά. Αναφέρεται σχολαρχών και ο εκ Σιατίστης Αργύριος Παπαρίζος ισοβίως διδάξας μετά το 1831, μνήμην καταλιπών μεγάλου ευεργέτη της πόλεως ταύτης.
«Λόγιοι δε, πλην των ανωτέρω, αναφέρονται Ιωάννης Εμμανουήλ (1790), Κωνσταντίνος Μιχαήλ ιατροφιλόσοφος (1785), Αθανάσιος Χριστόπουλος (1800) ο νέος της Ελλάδος Ανακρέων και έτεροι δεικνύοντες την μέχρι του νυν συνεχή των γραμμάτων καλλιέργεια. »
Ο Θωμάς Μανδακάσης μαζί με τον δάσκαλό του Ευγένιο Βούλγαρη και τον άλλον μαθητή του Ιώσηπο Μοισιόδακα θεωρούνται οι πρωτεργάτες της πρώτης φάσης του νεοελληνικού διαφωτισμού Εξέδωσε διάφορα βιβλία μεταξύ των οποίων και τη πραγματεία του: «Περί των αοράτων δια των ορατών εννοουμένων πραγμάτων». Το έργο του Μεθόδιου Ανθρακίτη συνεχίζουν ο Θωμάς Μανδακάσης, ο Σεβαστός Λεοντιάδης κ.α. Αναφέρονται δε και οι Ιωάννης Εμμανουήλ (οκτώ χρόνια αργότερα συμμάρτυρας του Ρήγα Βελεστινλή) και Αθανάσιος Χριστόπουλος ως παρεπιδημούντες
Πηγές
Κατηγορία:Καστοριά Κατηγορία:Εκπαιδευτικά ιδρύματα στην Ελλάδα Κατηγορία:Ελληνικά σχολεία κατά την Τουρκοκρατία
Sevenair Air Services
Η Sevenair Air Services (πρώην Aerovip) είναι πορτογαλική περιφερειακή αεροπορική εταιρεία με έδρα το Αεροδρόμιο Cascais, δυτικά της Λισαβόνας. Λειτουργεί εγχώριες περιφερειακές διαδρομές εντός της ηπειρωτικής Πορτογαλίας και προσφέρει επίσης και μη προγραμματισμένες πτήσεις σε 3 χώρες. Ανήκει στον όμιλο Sevenair, ένας από τους μεγαλύτερους αεροναυτιλιακούς ομίλους που δραστηριοποιούνται στην Πορτογαλία, ο οποίος παρέχει τις ακόλουθες υπηρεσίες: αεροπορικές μεταφορές (περιφερειακές και μη προγραμματισμένες), εναέρια έργα, σχολές ιππασίας και συντήρηση αεροσκαφών.
Ιστορία
Πριν από την ενσωμάτωση της ομάδας Sevenair, η αεροπορική εταιρεία ονομαζόταν AeroVip, της οποίας διατηρεί ακόμη το 2019 το σήμα και τους κωδικούς (WV / RVP).
Προορισμοί
Από τον Μάρτιο του 2019 η Sevenair εξυπηρετεί τους εξής προορισμούς:
Στόλος
μικρογραφία| Aero VIP [[Dornier Do 228|Dornier 228 ]] Ο στόλος της Sevenair περιλαμβάνει τα ακόλουθα αεροσκάφη:
Airline:
Air Services  :
Αεροπορική Ακαδημία  :
Aναφορές
<references group="" responsive="1">
εξωτερικοί σύνδεσμοι
Κατηγορία:Αεροπορικές εταιρείες Κατηγορία:Μεταφορές στην Πορτογαλία
Υβριδικά συστήματα ισχύος
Ένα υβριδικό σύστημα ισχύος είναι ένα δυναμικό σύστημα ισχύος το οποίο χρησιμοποιεί πάνω από μία μεθόδους παραγωγής ενέργειας για να καλύπτει την απαιτούμενη ενέργεια. Συνήθως, εκτός από τα φωτοβολταϊκά, συνδυάζονται και άλλες πηγές ενέργειας, (κυρίως τοπικές και ανανεώσιμες) όπως ανεμογεννήτριες, μικρουδροηλεκτρική ισχύ, υδροηλεκτρική ισχύ ποταμών, βιομάζα. Συχνό φαινόμενο, όμως, είναι να συνδυάζεται μία ανανεώσιμη πηγή ενέργειας και μία συμβατική πηγή όπως η τροφοδοσία από το τοπικό δίκτυο ή από ηλεκτρογεννήτριες πετρελαίου (ηλεκτροπαραγωγό ζεύγος - Η/Ζ), μπαταρίες και γεννήτριες μετατροπής. Γενικά τα υβριδικά συστήματα συνδυάζουν τις μορφές ενέργειας για να τροφοδοτούν το σύστημα συνεχώς με σταθερή τάση, ελαχιστοποιώντας τους κινδύνους διακοπής της τροφοδοσίας. Χαρακτηρίζονται ως δυναμικά συστήματα, καθώς είναι σχεδιασμένα έτσι ώστε να εναλλάσσονται ανάμεσα στις διαθέσιμες πηγές ενέργειας ή και να τις συνδυάζουν ταυτόχρονα με αποτέλεσμα να εξαρτώνται κατά το ελάχιστο από τις μεταβολές των εξωγενών παραγόντων, όπως το τοπικό δίκτυο, η ηλιοφάνεια, η ένταση του ανέμου, η ροή του νερού κ.τ.λ.
Εφαρμογές των υβριδικών συστημάτων
thumb|right|300px|Αυτόνομο υβριδικό σύστημα ισχύος thumb|right|300px|Άλλο ένα αυτόνομο υβριδικό σύστημα ισχύος Τα υβριδικά συστήματα κατά κύριο λόγο εφαρμόζονται για την αδιάλειπτη λειτουργία σημαντικών οικιακών, επαγγελματικών εφαρμογών ή εφαρμογών πρώτης ανάγκης όπως στρατιωτικές μονάδες, αεροδρόμια, νοσοκομεία ηλεκτρικών φορτίων ή ευαίσθητων φορτίων, σε περιοχές όπου το κεντρικό δίκτυο παρουσιάζει προβλήματα (διακοπές ή μεταβολές τάσης). Ο πιο συνηθισμένος συνδυασμός είναι αυτός μιας συστοιχίας φωτοβολταϊκών και μιας ανεμογεννήτριας. Τα φωτοβολταϊκά είναι πιο ισχυρά για μικρά φορτία, ενώ οι ανεμογεννήτριες, συνήθως, βοηθούν για μεγαλύτερα φορτία. Επίσης, για οικιακή χρήση υπάρχουν τα υβριδικά συστήματα φωτοβολταϊκών θερμικής ισχύος (PV-T). Σε αυτές τις περιπτώσεις χρησιμοποιούνται συλλέκτες που ενσωματώνουν σε ένα σώμα την παραγωγή ηλεκτρικής και θερμικής ενέργειας για την κάλυψη όλων των τύπων αναγκών ενός κτιρίου. Ενώ στα τυπικά φωτοβολταϊκά πάνελ ο συντελεστής απόδοσης πέφτει με την άνοδο της θερμοκρασίας, αντίθετα τα υβριδικά πάνελ PV-T επωφελούνται απορροφώντας την περιττή θερμότητα του φωτοβολταϊκού τμήματος για την παραγωγή θερμικής ενέργειας. Αυτή η λειτουργία δρα ευεργετικά για το φωτοβολταϊκό τμήμα, το οποίο λειτουργεί σε ιδανικές θερμοκρασίες και επομένως παράγει έως και 50% περισσότερη ενέργεια από ένα αντίστοιχο απλό φωτοβολταϊκό πάνελ.
Σε εφαρμογές που η ανάγκη για συνεχή παροχή ενέργειας είναι επιτακτική μπορεί να εφαρμοστεί ο συνδυασμός μιας συστοιχίας φωτοβολταϊκών με μια ανεμογεννήτρια και μία ηλεκτρογεννήτρια πετρελαίου. Έτσι, επιτυγχάνεται η αξιόπιστη λειτουργία του συστήματος όλο το χρόνο (και το χειμώνα όπου η ανεμογεννήτρια παίζει ένα σημαντικό ρόλο ενίσχυσης όλου του φωτοβολταϊκού συστήματος). Παράλληλα η ηλεκτρογεννήτρια πετρελαίου, συνήθως ενεργοποιείται αυτόματα σε έκτακτες περιπτώσεις για να υποβοηθήσει το φωτοβολταϊκό σύστημα. Εφόσον το υβριδικό σύστημα αποτελείται μόνο από ηλεκτρογεννήτρια και είναι εγκατεστημένο σε συνδυασμό με το κεντρικό δίκτυο, τότε το κεντρικό δίκτυο χρησιμοποιείται ως εφεδρική πηγή σε περίπτωση ανάγκης.
Πηγές
Κατηγορία:Αποθήκευση ενέργειας Κατηγορία:Ενεργειακή τεχνολογία
Hybrid power
Μιχαήλ Σερβέτος
Ο Μιχαήλ Σερβέτος (Miguel Servet, 29 Σεπτεμβρίου 1509 ή 1511 – 27 Οκτωβρίου 1553) ήταν Ισπανός θεολόγος, ιατρός, χαρτογράφος και αναγεννησιακός ουμανιστής.
Ο Σερβέτος δεν αποδεχόταν το δόγμα της Τριάδας, και για τον λόγο αυτό το 1553 στη Γενεύη, καταδικάστηκε σε θάνατο από τους καλβινιστές και εκτελέστηκε με καύση.
Εξωτερικοί σύνδεσμοι
Κατηγορία:Ισπανοί θεολόγοι Κατηγορία:Ισπανοί ιατροί Κατηγορία:Ισπανοί χαρτογράφοι Κατηγορία:Ουμανιστές Κατηγορία:Ουνιταριανοί Κατηγορία:Αντιτριαδισμός Κατηγορία:Ιστορία της ανατομίας Κατηγορία:Χριστιανοί μάρτυρες του 16ου αιώνα
Σκάμπι
thumb|Γαρίδες σκάμπι.
Στη μαγειρική, σκάμπι είναι όρος που χρησιμοποιείται εναλλακτικά για ένα είδος αστακού και μια μέθοδο παρασκευής θαλασσινών.
Πολλά είδη αστακών είναι γνωστά με την ονομασία scampi. Από τα πιο κοινά είναι ο νορβηγικός αστακός (Nephrops norvegicus). Το εν λόγω θαλασσινό είναι περισσότερο γνωστό στην Ιρλανδία και στο Ηνωμένο Βασίλειο με την ονομασία Dublin Bay Prawn. Ο αντίστοιχος γαλλικός όρος είναι langoustine. Αποτελεί τον πληθυντικό του ιταλικού scampo, ωστόσο ο τύπος αυτός σπάνια χρησιμοποιείται στα αγγλικά. Το όνομα χρησιμοποιείται ελαφρά στην Ιταλία και σε άλλες χώρες όταν γίνεται αναφορά σε άλλα παρόμοια είδη, παρότι κάποιοι νόμοι για τις ονομασίες τροφίμων (όπως π.χ. στη Βρετανία) ορίζουν ως "scampi" το είδος Nephrops norvegicus.
Η σαρκώδης ουρά του νορβηγικού αστακού μοιάζει περισσότερο σε γεύση και σε υφή με τον αστακό και την καραβίδα παρά με τη γαρίδα.
Αγγλοαμερικανικές διαφορές στη χρήση του όρου
Τόσο στο Ηνωμένο Βασίλειο όσο και στις ΗΠΑ η λέξη αναφέρεται στη μέθοδο παρασκευής παρά στο συστατικό. Οι μέθοδοι παρασκευής ποικίλλουν στις δύο χώρες.
Έτσι, στο Ηνωμένο Βασίλειο, το "scampi" αναφέρεται σε ένα φαγητό με κρέας από ουρά θαλασσινού με επικάλυψη τριμμάτων ψωμιού ή κουρκούτι (ζύμη), καλοτηγανισμένο και συνοδευόμενο συχνά από τηγανιτές πατάτες, μπιζέλια και σάλτσα Tartar . Στο νότιο ημισφαίριο χρησιμοποιούνται άλλα είδη αστακού, όπως ο Metanephrops challengeri.
Στις ΗΠΑ "scampi" ονομάζεται συχνά στους καταλόγους φαγητών η γαρίδα στην ιταλοαμερικανική κουζίνα. Ο ίδιος ο όρος "Scampi", είναι επίσης το όνομα ενός φαγητού με γαρίδα, που σερβίρεται με βούτυρο, σκόρδο και λευκό ξηρό κρασί. Συχνά συνοδεύεται από ψωμί ή και ως γαρνιτούρα σε μακαρονάδα. Άλλες φορές χρησιμοποιείται ο όρος "shrimp scampi" (γαρίδες σκάμπι) με άλλες ποικιλίες, όπως "σκάμπι κοτόπουλο" ("chicken scampi").
Ψείρα
Ψείρες είναι το κοινό όνομα για τα είδη της υποτάξης Ανόπλουρα, που κατατάσσεται στην τάξη εντόμων Φθειράπτερα. Το όνομα χρησιμοποιείται και για άλλα φθειράπτερα.
Η ψείρα, (καθαρεύουσα: η "φθειρ" της φθειρός, πληθυντικός: φθείρες), είναι παρασιτικό ζωύφιο, που προσβάλλει τον άνθρωπο και τα ζώα. Ανήκει στα ανόπλουρα και δεν έχει φτερά, καθώς είναι προσαρμοσμένη να κάνει παρασιτική ζωή. Η ψείρα δεν πρέπει να συγχέεται με το άκαρι της ψώρας.
Οι ψείρες που προσβάλουν τον άνθρωπο διακρίνονται σε τρία είδη:
Πώς μεταδίδεται
Οι ψείρες που προσβάλουν τον άνθρωπο ζουν μόνο στον άνθρωπο και μεταδίδονται από άνθρωπο σε άνθρωπο. Ειδικότερα, στα παιδιά, μεταδίδονται εύκολα και γρήγορα όταν ένα παιδί χρησιμοποιήσει τη χτένα ή το καπέλο ενός πάσχοντος ή απλά εάν έρθει σε πολύ στενή επαφή με έναν πάσχοντα.
Οι ψείρες μπορούν να μεταδώσουν επικίνδυνες ασθένειες, όπως ο τύφος.
Το 2010 επιστήμονες ανακοίνωσαν ότι πέτυχαν να αποκωδικοποιήσουν το γονιδίωμα της ψείρας ..
Κύκλος ζωής
Μετά τη φάση του αβγού, η ψείρα εκκολάπτεται σε 7 με 10 μέρες, και ωριμάζουν σε ενήλικο άτομο σε 9 με 12 μέρες. Η ψείρα είναι παρασιτική και χρειάζεται ξενιστή για να επιβιώσει. Εφόσον βρεθεί χωρίς τροφή ή σε μη οργανικό μέρος, η ενήλικη ψείρα δεν μπορεί να επιβιώσει πάνω από περίπου 24 ώρες, ενώ σε αντίθετη περίπτωση, μπορεί να επιβιώσει 20 με 30 μέρες.
Εξωτερικοί σύνδεσμοι
Κατηγορία:Ψείρες Κατηγορία:Βλαβερά έντομα Poll eml:Piôc' Pou
Στίγμα αγκυροβολίας
Με τον όρο στίγμα αγκυροβολίας (anchor position) χαρακτηρίζεται το γεωγραφικό στίγμα στο οποίο έχει ποντίσει την άγκυρά του ένα πλοίο.
Στην περίπτωση αγκυροβολίας με δύο άγκυρες (δύο σημεία) και ανεξάρτητα αν έχει γίνει με αμφιδέτηση, (ενωμένες οι καδένες με αμφιδετικό στρεπτήρα), στίγμα αγκυροβολίας χαρακτηρίζεται η θέση της πλώρης του πλοίου με το συνοδευτικό χαρακτηρισμό "περίπου" (περ.).
Το στίγμα αγκυροβολίας σημειώνεται στο ναυτικό χάρτη με την ένδειξη της ώρας Γκρήνουϊτς (GMT) ή τοπικής ώρας (LMT) και καταγράφεται στο Ημερολόγιο Γεφύρας του πλοίου. Η καταχώρηση αυτή είναι πολύ σημαντική τόσο με οικονομική σημασία (άφιξη, αναμονή, σταλίες, κ.λπ.), όσο και σε θέματα ασφάλειας ναυσιπλοΐας όπου αλλάζουν οι υποχρεώσεις του αγκυροβολημένου πλοίου με εκείνου του θαλασσοπλοούντος.
Σε περιπτώσεις προβλεπόμενου παρατεταμένου χρόνου αγκυροβολίας απαιτείται προηγουμένως ενημέρωση της αρμόδιας τοπικής λιμενικής Αρχής, ή της Αρχής εκμετάλλευσης του λιμένος για λήψη οδηγιών προσδιορισμού στίγματος αγκυροβολίου.
Κατηγορία:Ναυτική γεωγραφία Κατηγορία:Ναυσιπλοΐα Κατηγορία:Ναυτική τέχνη
Γκαστόν Τισαντιέ
Ο Γκαστόν Τισαντιέ (Gaston Tissandier, 21 Νοεμβρίου 1843 – 30 Αυγούστου 1899) ήταν Γάλλος χημικός, μετεωρολόγος, αεροπόρος και εκδότης. Ο τίτλος τυχοδιώκτης μπορεί να προστεθεί στον κατάλογο των ιδιοτήτων του, μιας και κατάφερε να διαφύγει από το πολιορκούμενο Παρίσι μέσω αεροστάτου τον Σεπτέμβριο του 1870. Ίδρυσε και εξέδωσε το επιστημονικό περιοδικό La Nature και έγραψε αρκετά βιβλία.
Ο αδελφός του Αλμπέρ Τισαντιέ ήταν εικονογράφος, ενώ ο γιος του Πωλ έγινε και αυτός αεροπόρος.
Βιογραφικά στοιχεία
thumb|Οι Γκαστόν και [[Αλμπέρ Τισαντιέ στο ηλεκτρικά κινούμενο πηδαλιουχούμενο τους, 8 Οκτωβρίου 1883 στο Ωτέιγ-Νεϊγύ-Πασί του Παρισιού.]] thumb|Ο Αλμπέρ Τισαντιέ (αριστερά) και ο Γκαστόν Τισαντιέ, μαζί με έναν άγνωστο άνδρα. Ο Γκαστόν Τισαντιέ γεννήθηκε στο Παρίσι το 1843. Σπούδασε χημεία και το 1864 έγινε επικεφαλής του πειραματικού εργαστηρίου Union nationales. Ήταν επίσης καθηγητής της Association polytechnique. Το ενδιαφέρον του στην μετεωρολογία τον οδήγησε στην αεροπορία.
Το πρώτο του ταξίδι στον αέρα πραγματοποιήθηκε στο Καλαί το 1868 μαζί με τον Κλωντ-Ζυλ Ντυφούρ, όπου το αερόστατο του παρασύρθηκε πάνω από τη θάλασσα και επέστρεψε μέσω αεροχειμάρρου αντίθετης κατεύθυνσης σε υψηλότερο επίπεδο αέρα. Τον Σεπτέμβριο του 1870, κατά την διάρκεια του Γαλλοπρωσικού πολέμου, κατάφερε να διαφύγει από το πολιορκούμενο Παρίσι μέσω αεροστάτου.
Η πλέον περιπετειώδης πτήση του έλαβε χώρα κοντά στο Παρίσι τον Απρίλιο του 1875. Ο ίδιος μαζί με τους συνοδούς του Ζοζέφ Κροσέ-Σπινέλι, δημοσιογράφο, και Τεοντόρ Ανρί Σιβέλ, αξιωματικό του ναυτικού, κατάφεραν να φτάσουν με το αερόστατο τους στο πρωτάκουστο ύψος των 8.600 μέτρων. Και οι δύο συνοδοί του πέθαναν από υποξία. Ο Τισαντιέ κατάφερε να επιβιώσει, ωστόσο απέκτησε προβλήματα στην ακοή του.
Το 1883, ο Τισαντιέ τοποθέτησε έναν ηλεκτροκινητήρα Siemens σε ένα αερόπλοιο, κατασκευάζοντας έτσι το πρώτο ηλεκτροκινούμενο αεροσκάφος.
Ο Τισαντιέ ανακοίνωσε τις μετεωρολογικές του παρατηρήσεις στην Γαλλική Ακαδημία Επιστημών. Το 1873 ξεκίνησε την έκδοση του εβδομαδιαίου επιστημονικού περιοδικού La Nature, του οποίου ήταν αρχισυντάκτης μέχρι το 1896. Ήταν επίσης εκδότης διάφορων βιβλίων.
Έργα
Εκτός από αυτά τα επιστημονικά έργα, ο Τισαντιέ εξέδωσε επίσης διάφορα βιβλία για τους νέους, όπως το Les récréations scientifiques ou l'enseignement par les jeux (1880), το οποίο ενδεχομένως ήταν το πρώτο βιβλίο που περιείχε απλά επιστημονικά πειράματα που ο καθένας μπορούσε να πραγματοποιήσει μόνος του. Τα κεφάλαια του βασιζόταν στη στήλη « physique sans appareils » (φυσική χωρίς συσκευές) του La Nature.
Εξωτερικοί σύνδεσμοι
Κατηγορία:Γάλλοι χημικοί Κατηγορία:Γάλλοι μετεωρολόγοι Κατηγορία:Γάλλοι αεροπόροι Κατηγορία:Γάλλοι εκδότες
Γκανταμές
Η Γκανταμές (βερβερικά: Γαντέμες ɛadēməs, αραβικά: غدامس/Γαντάμις/ɣaˈdæːmɪs, Λιβυκή διάλεκτος: Γντάμες/ġdāməs) είναι μια πόλη-όαση στα δυτικά της Λιβύης. Βρίσκεται περίπου 340 μίλια στα νοτιοδυτικά της Τρίπολης, κοντά στα σύνορα με την Αλγερία και την Τυνησία.
Η όαση έχει πληθυσμό 7.000 κατ. αποτελούμενος από Τουαρέγκ και Βερβέρους. Το παλαιό τμήμα της πόλης, το οποίο περιβάλλεται από ένα τείχος, έχει δηλωθεί στην UNESCO. Η κάθε μια των 7 φυλών που μένουν σ' αυτό το τμήμα της πόλης έχει την δική της περιφέρεια, στην οποία η κάθε φυλή έχει έναν δημόσιο χώρο διεξαγωγής φεστιβάλ. Κατά την δεκαετία του '70, η κυβέρνηση της Λιβύης έκτισε νέες κατοικίες έξω από το παλαιό τμήμα της πόλης. Ωστόσο, αρκετοί κάτοικοι επιστρέφουν στην παλιά πόλη κατά την διάρκεια του καλοκαιριού, καθώς η αρχιτεκτονική αυτών των παλαιών κτιρίων παρέχει καλύτερη μόνωση κατά της ζέστης, κάνοντας τις συνθήκες κατοίκησης πιο ευνοϊκές.
thumb|left|300px|Το εσωτερικό των χαρακτηριστικών αυτών παλαιών σπιτιών, με την ιδιαίτερη μονωτική τους ιδιότητα κατά των Σαχαριανών κλιματικών συνθηκών.